钦定古今图书集成/明伦汇编/官常典/第618卷 > 艾可久
## 钦定古今图书集成/明伦汇编/官常典/第618卷 > 艾可久

按《衡州府志》：“可久，字原诚，上海人，进士。隆庆辛未，以
名御史知衡州。公风度凝远，望之若神，喜愠不形于
色，人莫窥其际。为治贵大指，不深文小苛，事无细大，
悉平心处之，未尝有爱憎。吏治精核，如设权衡九属，
自长吏而下，无不兢兢奉法，惟恐负公。当是时，四境
安如覆盂，而廷无废事，民有盖藏。时论以方黄颍川”、
朱桐乡云：